**Tomi Rautio** (s. 18. maaliskuuta 1996 Kouvola) on suomalainen jääkiekkomaalivahti, joka pelaa Mestis-joukkue Kajaanin Hokissa.

Ura
---

Rautio on KooKoon kasvatti. Hän vietti kauden 2012–2013 Tampereen Ilveksen B2- ja B-nuroissa, mutta palasi taas KooKoohon kaudeksi 2013–2014. Kaudella 2014–2015 Rautio debytoi miesten peleissä pelattuaan yhden ottelun II-divisioonajoukkue KooKoo-65:ssä. Suurimman osan kaudestaan hän pelasi kuitenkin KooKoon A-nuorissa. Joukkue nousi kauden jälkeen A-nuorten Mestiksestä SM-liigaan, kun seuran miesten joukkue nostettiin Mestiksestä SM-liigaan.

Kaudella 2015–2016 Rautio nousi KooKoon SM-liigajoukkueeseen. Hän nousi joukkueen kokoonpanoon tammikuussa 2016, kun Juha Järvenpää loukkaantui. Rautio teki liigadebyyttinsä 9. tammikuuta 2016 Saimaan Palloa vastaan, kun hänet vaihdettiin KooKoon maalille Frédéric Cloutierin tilalle ajassa 29.15. Rautio torjui ottelussa yhdeksän kertaa ja päästi kolme maalia. Joukkue hävisi ottelun SaiPalle lopulta murskalukemin 1-8. Helmikuussa 2016 KooKoo lainasi hänet loppukaudeksi Mestis-joukkue Kokkolan Hermekseen, kun Joonas Kuuselan kausi päättyi loukkaantumiseen. Rautio toimi selkeänä kakkosmaalivahtina Denis Godlalle ja pelasi kaksi runkosarja- ja yhden playoff-ottelun.

Toukokuussa 2016 Rautio solmi KooKoon kanssa vuoden mittaisen SM-liigasopimuksen. Hän aloitti kauden 2016–2017 taas seuran A-nuorissa. Rautio puki kauden aikana neljään SM-liigaotteluun, mutta hän ei kuitenkaan saanut peliaikaa, vaikka KooKoon maalivahtiosasto koki kauden aikana loukkaantumisia. Runkosarjan lopulla, maaliskuussa 2017 seura lainasi hänet loppukaudeksi Mestis-joukkue Kajaanin Hokkiin, kun Sami Väliharju siirtyi vahvistamaan Oulun Kärppien A-nuoria. Rautio jäi selkeäksi kakkosmaalivahdiksi Tuukka Smuralla ja esiintyi yhteensä vain 28 minuutin verran kahdessa Mestiksen karsintasarjan ottelussa.

Huhtikuussa 2017 Rautio teki Hokin kanssa uuden, vuoden mittaisen sopimuksen kaudeksi 2017–2018. Joukkue jäi kuitenkin ilman Mestis-lisenssiä, ajautui konkurssiin ja näin ollen Raution sopimus purettiin. Kesäkuussa 2017 hän teki vuoden mittaisen sopimuksen Suomi-sarjajoukkue Nokian Pyryn kanssa. Rautio jakoi varsin tasaisesti joukkueen torjuntavastuun Mikael Saaren kanssa. Hän voitti kauden päätteeksi pronssia. Rautio valittiin Suomi-sarjan ensimmäiseen tähdistökentälliseen. Tammikuussa 2018 Pyry vuokrasi hänet KooKoon SM-liigajoukkueeseen, kun Juha Järvenpää oli sivussa. Rautio puki kolmeen otteluun, mutta hän jäi kuitenkin ilman peliaikaa.

Kaudeksi 2018–2019 Rautio pelasi 1+1-vuotisella sopimuksella Kajaanin Hokkiin pelaamaan Suomi-sarjaa. Hän puki kauden aikana myös Iisalmen Peli-Karhujen paidan lainalle kolmeen Mestis-otteluun marraskuussa 2018, mutta Rautio ei saanut kuitenkaan peliaikaa. Hän voitti Hokissa Lari Kukkohovin aisaparina kauden päätteeksi Suomi-sarjan mestaruuden. Joukkue nostettiin kauden jälkeen takaisin Mestikseen, kun Lempäälän Kisa jäi ilman sarjalisenssiä. Rautio jäi kaudella 2019–2020 Hokin selkeäksi kakkosmaalivahdiksi Teemu Seppäselle ja hän pelasi vain kymmenessä ottelussa.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2014–2015 | KooKoo | A-Mestis | 11 |  |  |  |  | 32 |  | 2.91 | 91,0 | – | – | – | – | – | – | – | – |
|  | KooKoo-65 | II-divisioona | 1 |  |  |  |  | 5 |  |  | 91,2 | – | – | – | – | – | – | – | – |
| 2015–2016 | KooKoo | A-SM | 27 |  |  |  |  | 78 |  |  | 91,2 | – | – | – | – | – | – | – | – |
|  | KooKoo | SM-liiga | 1 | 0 | 0 | 0 | 31 | 3 | 0 | 5.85 | 75,0 | – | – | – | – | – | – | – | – |
|  | Hermes | Mestis | 2 |  |  |  | 85 | 39 | 0 | 3.49 | 88,6 | 1 |  |  | 3 | 2 | 0 | 33.80 | 33,3 |
| 2016–2017 | KooKoo | A-SM | 25 |  |  |  |  | 62 |  |  | 91,0 | – | – | – | – | – | – | – | – |
|  | Hokki | Mestis Q | 2 | 0 | 0 | 0 | 28 | 0 | 0 | 0 | 100.0 | – | – | – | – | – | – | – | – |
| 2017–2018 | Pyry | Suomi-sarja | 23 |  |  |  |  | 50 |  | 2.33 | 92,2 | 4 |  |  |  | 13 |  | 3.25 | 90,4 | Ykköstähdistö |
| 2018–2019 | Hokki | Suomi-sarja | 29 |  |  |  |  | 88 |  |  | 91,9 | 3 |  |  |  | 16 |  | 5.33 | 87,1 |
| 2019–2020 | Hokki | Mestis | 10 | 0 | 5 | 0 | 459 | 44 | 0 | 5.75 | 84,1 | – | – | – | – | – | – | – | – |

Lähteet
-------

* Tomi Rautio The Internet Hockey Databasessa (englanniksi)
* Tomi Rautio Eurohockey-sivustolla (englanniksi)
* Tomi Rautio *Elite Prospects*. Everysport Media Group AB.  (englanniksi)

### Viitteet

1. ↑  Miettinen, Miska: "En olisi uskonut" – ällistyttävän maalin alasarjassa tehnyt suomalaispelaaja kommentoi huimaa suoritustaan *suomikiekko.com*.  5.2.2019. Nordic Sport Media. Viitattu 6.2.2019.
2. 1 2 3 4  Tomi Rautio *Elite Prospects*. Everysport Media Group AB.  (englanniksi)
3. ↑  Otteluseuranta *liiga.fi*.  9.1.2016. Jääkiekon SM-liiga Oy. Viitattu 9.1.2016.
4. ↑  Nuori KooKoo-vahti loppukaudeksi Kokkolaan *Jatkoaika.com*.  19.2.2016. Jatkoaika r.y. Viitattu 20.2.2016.
5. ↑  KooKoo solmi sopimuksia omille nuorilleen *Jatkoaika.com*.  3.5.2016. Jatkoaika r.y. Viitattu 3.5.2016.
6. ↑  KooKoo-vahti Tomi Rautio siirtyy loppukaudeksi Hokin vahvuuteen *Jatkoaika.com*.  10.3.2017. Jatkoaika r.y. Viitattu 10.3.2017.
7. 1 2 3  Tomi Rautio Eurohockey-sivustolla (englanniksi)
8. ↑  Hokin maalivahtiosastolle nuorta voimaa - "Molemmat ovat kovia kilpailijaluonteita" *Jatkoaika.com*.  27.4.2017. Jatkoaika r.y. Viitattu 28.4.2017.
9. ↑  Stubin, Teemu: Kajaanin Hokki konkurssiin: Kaikki pelaajasopimukset purettu *iltalehti.fi*.  30.5.2017. Alma Media Suomi Oy. Viitattu 17.6.2017.
10. ↑  Tomi Rautio pääsee maistamaan liigavauhtia *pyryhockey.com*.  26.1.2018. Nokian Pyry Hockey Oy. Viitattu 21.6.2018.
11. ↑  Kajaanin Hokki *facebook.com*.  16.5.2018. Hokki Kainuu Oy. Viitattu 21.6.2018.